CELEX: 32020D1179
Language: bg
Date: 2020-08-06 00:00:00
Title: Решение за изпълнение (ЕС) 2020/1179 на Комисията от 6 август 2020 година за изменение на приложение I към Решение 2009/177/ЕО по отношение на статуса на провинция Åland във Финландия във връзка с програма за надзор на вирусна хеморагична септицемия (VHS), на Естония във връзка с програма за надзор и ликвидиране на вирусна хеморагична септицемия (VHS) и инфекциозна хематопоетична некроза (IHN), на Хърватия във връзка с кой-херпесвирусна болест по шарана (KHV) и на някои области в Обединеното кралство във връзка със заразяване с Bonamia ostreae (нотифицирано под номер С(2020) 5303) (текст от значение за ЕИП)

10.8.2020   
               
               
                  BG
               
               
                  Официален вестник на Европейския съюз
               
               
                  L 259/29
               
            
         РЕШЕНИЕ ЗА ИЗПЪЛНЕНИЕ (ЕС) 2020/1179 НА КОМИСИЯТА
         от 6 август 2020 година
         за изменение на приложение I към Решение 2009/177/ЕО по отношение на статуса на провинция Åland във Финландия във връзка с програма за надзор на вирусна хеморагична септицемия (VHS), на Естония във връзка с програма за надзор и ликвидиране на вирусна хеморагична септицемия (VHS) и инфекциозна хематопоетична некроза (IHN), на Хърватия във връзка с кой-херпесвирусна болест по шарана (KHV) и на някои области в Обединеното кралство във връзка със заразяване с Bonamia ostreae
         
         
            
               (нотифицирано под номер С(2020) 5303)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 44, параграфи 1 и 2 и член 53, параграф 3 от нея, във връзка с член 131 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (2),
         като има предвид, че:
         
                     (1)
                  
                  
                     В приложение I към Решение 2009/177/ЕО на Комисията (3) се определя списък на държавите членки, зоните и отделните части, които са обект на одобрени програми за надзор или ликвидиране на определени болести, включени в списъка в част II от приложение IV към Директива 2006/88/ЕО, или са били обявени за свободни от тях.
                  
               
                     (2)
                  
                  
                     Компетентният орган на Финландия уведоми Комисията, че е приключил всички мерки за ликвидиране по текущата си програма за вирусна хеморагична септицемия (VHS) в провинция Åland и е започнал прилагането на последващите мерки за надзор с оглед обявяването ѝ за свободна от болест област. Поради това провинция Åland следва да бъде заличена от част Б от приложение I към Решение 2009/177/ЕО и вместо това следва да бъде включена в част А от посоченото приложение като обект на одобрена програма за надзор.
                  
               
                     (3)
                  
                  
                     Компетентният орган на Естония представи за одобрение на Комисията програма за надзор и ликвидиране на VHS и на инфекциозна хематопоетична некроза (IHN) и поиска областите, които са обект на програмата, да бъдат включени в приложение I към Решение 2009/177/ЕО.
                  
               
                     (4)
                  
                  
                     Областта в Естония, която е обект на мерки за надзор във връзка с VHS и IHN, следва да бъде включена в списъка в част А от приложение I към Решение 2009/177/ЕО, докато отделна част, която е инфектирана с IHN и е обект на мерки за надзор във връзка с посочената болест, следва да бъде включена в списъка в част Б от приложение I към Решение 2009/177/ЕО.
                  
               
                     (5)
                  
                  
                     По-голямата част от територията на Хърватия е включена в част В от приложение I към Решение 2009/177/ЕО като обявена за свободна от кой-херпесвирусна болест по шарана (KHV). Компетентният орган на Хърватия уведоми Комисията за няколко огнища на KHV в рамките на вписаната понастоящем географска област и посочи, че статутът „свободен от болест“ за KHV следва да бъде оттеглен. Поради това Хърватия следва да бъде заличена от посочения списък.
                  
               
                     (6)
                  
                  
                     В съответствие с член 127, параграф 1 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, по време на преходния период, предвиден в посоченото споразумение, правото на Съюза е приложимо по отношение на и в Обединеното кралство. Преходният период ще приключи на 31 декември 2020 г.
                  
               
                     (7)
                  
                  
                     Компетентният орган на Обединеното кралство уведоми Комисията за няколко огнища на Bonamia ostreae на неговата територия в области, които понастоящем са включени в част В от приложение I към Решение 2009/177/ЕО като обявени за свободни от тази болест, като посочи, че статутът „свободен от болест“ за Bonamia ostreae за тези области следва да бъде оттеглен. С оглед на това тези области следва да бъдат заличени от посочения списък.
                  
               
                     (8)
                  
                  
                     Поради това приложение I към Решение 2009/177/ЕО следва да бъде съответно изменено.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            В таблицата в част А от приложение I към Решение 2009/177/ЕО редовете за вирусна хеморагична септицемия (VHS) и инфекциозна хематопоетична некроза (IHN) се заменят със следното:
            
               
                           Заболяване
                        
                        
                           Държава членка
                        
                        
                           Код по ISO
                        
                        
                           Географско разграничаване на района, в който се прилага програма за надзор (държава членка, зони или отделни части)
                        
                     
                           „Вирусна хеморагична септицемия (VHS)
                        
                        
                           Естония
                        
                        
                           EE
                        
                        
                           Цялата територия
                        
                     
                           Финландия
                        
                        
                           FI
                        
                        
                           Провинция Åland
                        
                     
                           Инфекциозна хематопоетична некроза (IHN)
                        
                        
                           Естония
                        
                        
                           EE
                        
                        
                           Цялата територия с изключение на отделната част, включваща рибовъдното стопанство Neli Elementi OÜ (номер на одобрението 05/VV/KK01)“
                        
                     
         
         
            Член 2
            Част Б от приложение I към Решение 2009/177/ЕО се изменя, както следва:
            
                        1)
                     
                     
                        вписването за Финландия се заличава от реда за вирусна хеморагична септицемия (VHS);
                     
                  
                        2)
                     
                     
                        редът за инфекциозна хематопоетична некроза (IHN) се заменя със следното:
                        
                                    Заболяване
                                 
                                 
                                    Държава членка
                                 
                                 
                                    Код по ISO
                                 
                                 
                                    Географско разграничаване на района, в който се прилага програма за ликвидиране (държава членка, зони или отделни части)
                                 
                              
                                    „Инфекциозна хематопоетична некроза (IHN)
                                 
                                 
                                    Естония
                                 
                                 
                                    EE
                                 
                                 
                                    Отделната част, включваща рибовъдното стопанство Neli Elementi OÜ (номер на одобрението 05/VV/KK01)“
                                 
                              
                  
         
            Член 3
            В част В от приложение I към Решение 2009/177/ЕО вписването за Хърватия се заличава от реда за кой-херпесвирусна болест по шарана (KHV).
         
         
            Член 4
            В част В от приложение I към Решение 2009/177/ЕО в реда „Заразяване с Bonamia ostreae“ вписването за Обединеното кралство в колона „Географско разграничаване на района, свободен от заболяване (държава членка, зони или отделни части)“ се изменя, както следва:
            
                        1)
                     
                     
                        като точка 7 за Великобритания се добавя следното изключение: „Dornoch Firth — областта на приливните води на запад от линията, прокарана от NH808873 до NH835857 (серия Ordnance Survey Landranger с мащаб 1:50 000) до средната линия на прилива;“
                     
                  
                        2)
                     
                     
                        като точка 8 за Великобритания се добавя следното изключение: „Lynn of Lorn, Loch Creran и Loch Etive — участъкът от морската акватория на югоизток от остров Lismore, попадащ в окръжност с радиус 7 258 m от точка NM873391 (серия Ordnance Survey Landranger с мащаб 1:50 000) и включващ приливните води на Loch Etive и Loch Creran до средната линия на прилива.“;
                     
                  
                        3)
                     
                     
                        заличава се следният текст: „Крайбрежният район на остров Jersey: районът се състои от приливно-отливния крайбрежен район, непосредствено разположен между средното ниво на прилива на остров Jersey и мислената линия на три морски мили от средното нивото на отлива на остров Jersey. Районът се намира в Нормандско-бретанския залив, от южната страна на Ла Манша.“
                     
                  
         
            Член 5
            Адресати на настоящото решение са държавите членки.
         
         
            Съставено в Брюксел на 6 август 2020 година.
            
               
                  Член на Комисията
               
               
                  За Комисията
               
               Stella KYRIAKIDES
            
         
         
            (1)  ОВ L 328, 24.11.2006 г., стр. 14.
         
            (2)  ОВ L 29, 31.1.2020 г., стр. 7.
         
            (3)  Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави членки, зони и отделни части (ОВ L 63, 7.3.2009 г., стр. 15).